Tolong jelaskan mengenai Watak Utama dari The Da Vinci Code dalam bahasa melayu

Watak yang diperkenalkan Dan Brown mengikut gaya penulisannya apabila nama watak turut memainkan peranan apabila dijadikan anagram dan petunjuk tersembunyi dalam jalan cerita:

Robert Langdon – merupakan seorang profesor Kaji Simbol Agama di Universiti Harvard dan datang ke Paris bertujuan untuk memberikan syarahan tentang kerjanya. Perkaitannya dengan cerita utama bermula apabila Jacques Saunière, kurator Louvre terbunuh dan kebetulan mereka telah mengadakan temu janji pada pada satu waktu sebelum pembunuhan berlaku. Pihak polis Perancis meminta bantuannya, yang tanpa disedari Langdon, menganggapnya sebagai suspek utama di sebalik pembunuhan tersebut. Mungkin bukan kebetulan nama watak ini berkaitan dengan John Langdon pembuat ambigram dalam novel kemunculan pertama Robert Langdon iaitu Angels and Demons.

Jacques Saunière – kurator Louvre, ketua kepada Priory of Sion, dan datuk Sophie Neveu. Sebelum dibunuh oleh Silas di muzium, dia mendedahkan maklumat palsu tentang kata kunci Priory. Setelah ditembak, dia menggunakan masa-masa terakhirnya untuk meninggalkan petunjuk untuk cucunya, Sophie, agar dapat merungkai misteri pembunuhan dan menyimpan rahsia Priory of Sion. Nama Saunière mungkin berdasarkan nama Bérenger Saunière, orang yang banyak kali disebut dalam buku Holy Blood, Holy Grail.

Sophie Neveu – cucu Jacques Saunière. Dia ialah ahli kriptografi kerajaan Perancis yang belajar di Royal Holloway, Kumpulan Maklumat Keselamatan Universiti London. Dia dibesarkan oleh datuknya selepas kematian ibu bapa dalam kemalangan kereta. Dia dipanggil "Princesse Sophie" - "Puteri Sophie" oleh datuknya ketika kecil. Dia turut membantu menyelesaikan masalah bersama Robert Langdon walaupun dia pernah mengalami konflik tentang datuknya dan kumpulan rahsia itu.

Bezu Fache – kapten "Direction centrale de la police judiciaire (DCPJ)" (Badan Polis Pusat), polis penyiasatan jenayah Perancis. Dia ditanggungjawabkan kes pembunuhan Saunière. Daripada pesanan yang ditinggalkan kurator itu, dia yakin bahawa pembunuh tersebut ialah Robert Langdon, lalu menyuruhnya datang ke Louvre untuk mengorek rahsia. Penangkapan Langdon terhalang apabila Sophie Neveu, yang mengetahui Langdon tidak bersalah telah secara senyap melarikannya.

Silas – pengikut Opus Dei yang balar. Dia ialah anak yatim dari Marseille dan terjebak dalam kancah jenayah lalu dipenjarakan di Andorra di Pyrenees dan bebas akibat gempa bumi. Dia mencari perlindungan daripada paderi muda berbangsa Sepanyol iaitu Aringarosa, yang menamakannya Silas. Sebelum bermulanya peristiwa utama novel, Aringarosa menyuruhnya sentiasa berhubung dengan Guru dan memberitahunya bahawa misi yang diberikannya adalah sangat penting demi menyimpan Kata Tuhan yang benar. Di bawah arahan Guru, dia membunuh Jacques Saunière dan tiga lagi pemimpin Priory of Sion semata-mata ingin mengetahui "batu kunci" Priory. Apabila mendapati dia diberikan maklumat yang salah, dia mengejar Langdon dan Neveu untuk mendapatkan batu kunci yang sebenar. Dia tidak mengetahui siapa Guru yang sebenarnya. Walaupun mengetahui pembunuhan ialah satu dosa, dia tetap melakukannya kerana yakin dengan perbuatannya itu, dia mampu menyelamatkan Gereja Katolik.

Biskop Manuel Aringarosa – ketua Opus Dei dan penjaga Silas. Dia dihubungi "Guru", yang mengetahui mesyuarat rahsia di Vatikan bersama golongan gereja iaitu sebaik sebelum dihubungi. Guru itu memberitahu dia boleh menyediakan artifak kepada Aringarosa yang bernilai kepada gereja yang mampu menaikkan Opus Dei mengatasi Vatikan.

Guru – watak bayangan yang mendalangi jalan cerita. Dia bukan sahaja mengetahui tentang Opus Dei, tetapi tahu pengenalan keempat-empat pemimpin Priory of Sion yang mengetahui tentang lokasi batu kunci. Dia mempergunakan Silas, jagaan Aringarosa, untuk menjalankan rancangannya.

André Vernet – presiden Bank Simpanan Zurich cawangan Perancis. Dia memberitahu Neveu dan Langdon bahawa mereka dikehendaki pihak DCPJ. Dia mahu menghalau mereka sebelum ketibaan polis untuk mengelakkan nama buruk. Mereka memberitahunya tentang kematian pemegang akaun bank Jacques Saunière dan Neveu kini memegang kunci tersebut iaitu Kunci Emas. Dengan menyamar sebegai pemandu bank, dia membawa keluar Neveu dan Langdon dari bank dengan selamat tanpa pengetahuan polis.

Sir Leigh Teabing – Ahli Sejarah Diraja British dan kawan Robert Langdon. Sangat kaya dan tinggal di pinggir Paris. Langdon dan Neveu mencari perlindungan dengannya selepas melarikan diri dari Bank Simpanan Zurich bersama kotak 'rosewood' yang mengandungi batu kunci. Dia membantu menerangkan tafsiran Cawan kepada Neveu. Selepas diketahui kehadiran mereka oleh Silas dan polis Perancis, mereka bersama chauffeurnya, Rémy, terbang ke England. Mereka membawa Silas bersama mereka dalam keadaan terikat. Selepas Neveu menyelesaikan gabungan kunci, Teabing membantu menafsirkan teka-teki yang mengatakan mereka akan ke Gereja Temple di London untuk mencari batu kunci yang kedua. Perhatikan bahawa nama Sir Leigh Teabing ialah anagram nama pengarang Holy Blood, Holy Grail, — Michael Baigent dan Richard Leigh.

Rémy Legaludec – orang gaji dan chauffeur kepada Leigh Teabing. Selepas terbang bersama Teabing, Langdon, dan Neveu ke England, dia memandu mereka ke Gereja Temple di London. Tanpa pengetahuan yang lain, dia bekerja untuk Guru. Ketika yang lain berada dalam Gereja Temple, dia melepaskan Silas dan dengan bersenjatakan pistol, memasuki gereja sebelum yang lain dapat mencari lokasi batu kunci di sana.

Lieutenant Collet – leftenan DCPJ dan turut bertanggungjawab dalam kes ini. Dia kecewa akan Fache, Collet cuba menaikkan maruahnya dengan mengingkari arahan Fache. Di akhir penyiasatan, Collet berjaya menguruskan kes itu dan menyelamatkan Fache daripada malu dengan penangkapan Guru.